Mar 18,2018
'లక్ష'ణంగా మారుతీ స్విఫ్ట్‌ బుకింగ్‌లు!
ముంబయి: దేశీయ దిగ్గజ ఆటోమొబైల్‌ సంస్థ మారుతీ సుజుకీ ప్రీమియం హ్యాచ్‌బ్యాక్‌ స్విఫ్ట్‌ అరుదైన రికార్డును సొంతం చేసుకోనుంది. అతి తక్కువ సమయంలోనే లక్ష బుకింగ్‌ల మైలురాయిని చేరుకున్న కారుగా కొత్త స్విఫ్ట్‌ సరికొత్త రికార్డును సొంతం చేసుకోనుంది. మూడో జనరేషన్‌ స్విఫ్ట్‌ బుకింగ్‌లను జనవరి 18న కంపెనీ ప్రారంభించింది. శుక్రవారం నాటికి దాదాపు 90వేల బుకింగ్‌లు వచ్చినట్లు మారుతీ సుజుకీ తెలిపింది. మరో వారంలో లక్ష బుకింగ్‌ల మైలురాయిని చేరుకుంటామని తెలిపింది. అలా జరిగితే కేవలం తక్కువ సమయంలో ఈ ఘనత సాధించిన తొలి కారుగా స్విఫ్ట్‌ రికార్డును దక్కించుకోనుంది. గతంలోనూ ఇతర కంపెనీల కార్లు లక్ష బుకింగ్‌ల మైలురాయిని చేరుకున్నాయి. అయితే అందుకోసం అవి కాస్త ఎక్కువ సమయం తీసుకున్నాయి. రెనో క్విడ్‌ ఆరు నెలల్లో, హ్యుందారు క్రెటా 8, మారుతి డిజైర్‌, వితారా బ్రెజా నాలుగు నెలల్లో ఈ ఘనత సాధించాయి.
మీ స్నేహితులకు రికమెండ్ చెయ్యండి